מיכל וולדיגר

מיכל מרים ווֹלדיגר (נולדה בט"ז בטבת ה'תשכ"ט, 6 בינואר 1969) היא חברת הכנסת מטעם מפלגת הציונות הדתית ויו"ר ועדת העבודה והרווחה של הכנסת, שכיהנה כסגנית שר האוצר. בעבר עורכת דין ישראלית ופעילת ציבור דתית לאומית בתחום בריאות הנפש. עמדה בראש עמותת בת עמי לשירות לאומי.

ביוגרפיה
נולדה וגדלה בבני ברק. היא נינתו של הרב נפתלי טרופ ונכדתו של הרב ראובן טרופ. התחנכה באולפנית בני עקיבא תל אביב אצל הרב יהושע והרבנית יפה מגנס. בצעירותה החלה להדריך בסניף תנועת הנוער בני עקיבא שבעיר הולדתה.

מאוחר יותר, שירתה בשירות לאומי בקיבוץ דתי, חפץ חיים.

בוגרת תואר ראשון במשפטים מאוניברסיטת בר-אילן, וניהלה משרד עריכת־דין אזרחי ובעיקר מסחרי.

עשייה ציבורית
מאז תחילת שנות ה־90 וולדיגר מתגוררת בגבעת שמואל. בבחירות לרשויות המקומיות בישראל ב־2013 נבחרה מטעם מפלגת הבית היהודי למועצת העיר גבעת שמואל, החזיקה בתיק הרווחה ובראשות הוועדה למלחמה בסמים ובאלכוהול, והייתה חברה בוועדות הכספים, קידום מעמד האישה ותכנון ובנייה. לקראת הבחירות לרשויות המקומיות בישראל ב־2018 התמודדה לראשות הבית היהודי בעיר אך הפסידה, ובעקבות כך פרשה מרשימה עירונית זו.

ב־2014 הקימה את אמונת"ך – ארגון משפחות נפגעי תחלואה כפולה, למען פגועי נפש המתמודדים במקביל עם התמכרויות, והיא עומדת בראשו. חברת הנהלת "משפחות בריאות הנפש" ומיזם "מכורים לחיים" וחברת פורום בריאות הנפש הכולל נציגי עמותות העוסקות בתחום.

בנוסף היא מונתה ב־2017 לראשת עמותת בת עמי לשירות לאומי, אך פרשה ממנה ב־2021 לאחר שהחליטה לרוץ בבחירות לכנסת.

לקראת הבחירות לכנסת העשרים וארבע שובצה וולדיגר במקום ה־2 של רשימת הציונות הדתית מטעם מפלגת האיחוד הלאומי ונבחרה לכנסת.

במהלך כהונתה בכנסת ה-24, הייתה יושבת ראש שדולת בריאות הנפש והשדולות לחוסן אישי וחברתי, למאבק בסמים ובהתמכרויות, למען שירות לאומי-אזרחי, למען קידום שוויון הזדמנויות לאנשים עם מוגבלות, למאבק בסחר בנשים ובזנות ולאתגרי הפוריות בישראל.

באוגוסט 2022 דורגה ב"פַּרלמטר" של "שקוף" - ונמצאה מבין החברים המובילים במספר ההצעות לסדר בכנסת שאושרו.

בבחירות המקדימות במפלגת הציונות הדתית לקראת הבחירות לכנסת ה-25 וולדיגר הגיעה למקום הרביעי ועל כן מוקמה במקום השמיני ברשימה לכנסת (לאחר חתימת הסכם הריצה המשותפת עם עוצמה יהודית), ונבחרה לכנסת בפעם השנייה.

ב-26 באוקטובר 2023, במהלך מלחמת חרבות ברזל של מדינת ישראל, הודיעה על התפטרות מתפקידה כסגנית-שר האוצר, כדי להתמקד בתחום מומחיותה, שיקום הנפש, וביקשה להעביר את תקציב משרדה למען המלחמה שהחלה.

ב-4 באוגוסט 2025 בעקבות פרישת סיעת יהדות התורה מהקואליציה נבחרה לכהן כיו"ר ועדת העבודה והרווחה של הכנסת במקום ישראל אייכלר.

חיים אישיים
נשואה לאורי וולדיגר, להם חמישה ילדים, והם מתגוררים בעיר גבעת שמואל.

 לקריאה נוספת 
 משה ויסטוך, "פרויקט השו"ת עם מיכל וולדיגר", שביעי 428 (עמ' 20), 26 בפברואר 2021

 קישורים חיצוניים 

 מיכל וולדיגר, באתר ערוץ הכנסת



 פודקאסט עם ח"כ מיכל וולדיגר: הסטטיסטיקה לא משקרת. רק כשמנכיחים את נושא בריאות הנפש, רואים כמה זה נפוץ, במגזין אשת, חודש יוני 2022


הערות שוליים

קטגוריה:גבעת שמואל: חברי הכנסת
קטגוריה:חברי הכנסת מטעם תקומה
קטגוריה:פעילות הבית היהודי
קטגוריה:בוגרות אולפנית בני עקיבא בתל אביב
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:חברות הכנסת העשרים וארבע
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:חברות הכנסת העשרים וחמש
קטגוריה:חברות מועצה ברשויות מקומיות בישראל
קטגוריה:חברי מועצת העיר גבעת שמואל
קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות בני עקיבא
קטגוריה:בוגרי בני עקיבא
קטגוריה:חברי הכנסת: משפטנים
קטגוריה:משפחת טרופ
קטגוריה:סגני שרי האוצר
קטגוריה:יושבי ראש ועדת העבודה, הרווחה והבריאות
קטגוריה:ישראליות שנולדו ב-1969
קטגוריה:ישראלים שנולדו ב-1969